text: Jelling er et hit
  31 oktober 2015 kl. 17.55
  Kongernes Jelling er blevet en publikums magnet. Derfor vil andre museer lære hvordan de gør i Jelling.
  Det nye oplevelsessted Kongernes Jelling er blevet et hit hos både danske og udenlandske turister. Siden åbningen i juni har 125.000 gæster oplevet historien om vikingerne og guderne.
  Det er noget, der har rygtet sig i museumsbranchen og derfor strømmer repræsentanter fra landets førende formidlingssteder til Jelling for at få gode råd.
  I Jelling er de stolte over den store interesse fra andre fagfolk, der roser at Kongernes Jelling, har fået så store besøgstal.
  Tidligere var de årlige besøgstal i Jelling mellem 20.000 og 30.000 om året. Det har moderne teknologi gjort noget ved, så mange flere nu besøger formidlingscenteret.
  Besøg hjemmesiden for Kongernes Jelling
  